Firma, având o vastă experienţă, oferă servicii de consultanţă în domeniul “Resurse Umane” pentru societăţi comerciale:

* Servicii de consultanţă în domeniul Legislaţiei Muncii;
* Servicii de Recrutare & Selecţie personal;
* Servicii complete de Gestionare a resurselor umane & Întocmire pontaje în concordanţă cu prevederile legale & Operare şi Transmitere REVISAL;
* Servicii de reprezentare a clientului în cazul controalelor care vizează relaţiile de muncă din partea instituțiilor cu drept de control (I.T.M., A.J.O.F.M., etc.);
* Întocmirea Regulamentului Intern al societăţii & Întocmirea şi înregistrarea la I.T.M. a Contractului Colectiv de Muncă;
* Întocmirea Fişelor de Post pentru orice domeniu de activitate;
* Servicii de Evaluarea Performanţelor Profesionale pentru personalul propriu;
* Întocmirea documentaţiei şi monitorizarea lunară pentru obţinerea de subvenţii acordate de stat, în cazul angajării anumitor categorii de salariaţi;
* Servicii de formare profesională în orice ocupaţie, pentru salariaţii proprii care prestează o activitate pentru care nu au calificarea necesară.

Avantajele alegerii acestei variante faţă de înscrierea salariatului la un curs oferit de un furnizor de servicii de formare profesională sunt substanţiale, şi anume:

1. ***Costurile formării pot fi de până la 10 ori mai mici faţă de costurile actuale ale unui curs***, cuprinse intre 600 - 1100 lei / cursant;
2. ***Certificatele de Absolvire obţinute sunt valabile numai în incinta societăţii care a desfăşurat procesul de formare profesională*** (deci în momentul părăsirii firmei de către salariat, certificatul emis nu mai are nici o valoare);
3. ***Angajatorul nu trebuie să se autorizeze ca furnizor de servicii de formare profesională***;
4. ***Cursurile au loc în incinta angajatorului*** şi se pot desfăşura în timpul programului de lucru – cu economia de timp şi resurse aferentă. De asemenea, durata cursului poate fi redusă faţă de un curs similar;
5. ***Noţiunile predate vor fi focusate strict pe sarcinile concrete ale salariatului la locul său de muncă***, nu vor fi doar noţiuni cu caracter general, ca în cazul unui curs organizat de un furnizor de servicii;
6. ***In urma absolvirii cursului, angajatorul are posibilitatea de a schimba prin Act Adiţional la contractul individual de muncă funcţia salariatului din Muncitor* *Necalificat în ocupaţia în care a absolvit cursul***, cu implicaţiile majore care derivă de aici, dintre care amintim:
* Întocmirea Fişei de Post şi instruirea salariatului d.p.d.v. al Sănătăţii şi Securităţii în Muncă strict în ocupaţia în care îşi desfăşoară activitatea (ceea ce pune la adăpost angajatorul în situaţia unui control I.T.M. care vizează ocupaţia cerută de locul de muncă faţă de calificarea pe care o are ocupantul acestuia, sau, şi mai grav, în cazul unui eventual accident de muncă, în care angajatorul trebuie să răspundă la întrebarea: *“De ce a folosit un muncitor necalificat într-un loc de muncă pentru care acesta nu avea calificare?”*).

 Firma poate facilita, ***în mod gratuit*** contactul cu firmele specializate cu cele mai mici tarife, din urmatoarele domenii:

* Furnizori de Servicii de Evaluare a Competenţelor Profesionale – servicii adresate salariaţilor proprii sau viitorilor angajaţi, *pentru orice ocupaţie* (doar prin examinarea persoanei care desfăşoară activitatea respectivă şi nu are calificarea necesară, în urma căreia se obţine un certificat, emis de Autoritatea Naţională pentru Calificări, cu recunoaştere pe teritoriul ţării şi Comunităţii Europene);
* Servicii de Formare profesională *pentru orice ocupaţie* (prin cursuri): Calificare/ Specializare / Perfecţionare, pentru salariaţii proprii sau viitorii salariaţi;
* In domeniul *Sănătăţii şi Securităţii în Muncă*;
* In prestarea serviciilor medicale de *Medicina Muncii*.

**Toate aceste activităţi sunt oferite în conformitate cu prevederile legislative în vigoare !**

\* Menţionăm că o colaborare între firme, în baza unui Contract de Prestări Servicii având ca obiect gestionarea resurselor umane, duce la o *reducere substanţială a cheltuielilor beneficiarului serviciilor*, faţă de situaţia în care acesta ar angaja o persoană cu contract individual de muncă pentru executarea acestor sarcini.

Pentru lămuriri privitoare la oricare din punctele de mai sus, în speranţa unei viitoare colaborări, aşteptăm să ne contactaţi la adresele din antet.

Cu stimă,

Teodor Bănică